EkBass/fiwiki-20250220-pages-articles huggingface dataset:
Teräskynnet

Teräskynnet () on vuonna 1993 julkaistu hongkongilainen toimintakomedia. Elokuvan pääosia esittävät mm Jet Li, Sharla Cheung, Dicky Cheung, Bryan Leung, Anita Yuen, Natalis Chan, Alan Chui, Kingdom Yuen, Linda Cheung, Gordon Liu, Dion Lam, Wong Tin-lam ja Pak Man-biu. Elokuvan on ohjannut Wong Jing. == Aiheesta muualla == * Luokka:Toimintakomediat Luokka:Vuoden 1993 elokuvat Luokka:Hongkongilaiset elokuvat Luokka:Wong Jingin ohjaamat elokuvat
Valentina Cervi

Valentina Cervi on (s. 13. huhtikuuta 1976 Rooma, Italia) on italialainen näyttelijä. ==Ura== Valentina Cervi syntyi Roomassa vuonna 1976. Hänen isoisänsä on Isä Camillo -elokuvista tunnettu näyttelijä Gino Cervi.Valentina Cervi Allmovie Valentina Cervi aloitti näyttelijänuransa 10-vuotiaana italialaisessa elokuvassa Portami la luna. Cervi on näytellyt useissa elokuvissa ja televisiosarjoissa Italiassa, Isossa-Britanniassa, Ranskassa ja Yhdysvalloissa. Hän esiintyi englanninkielisessä roolissa ensimmäisen kerran vuonna 1996 Jane Campionin elokuvassa Naisen muotokuva. Servi esitti pääosaa elokuvassa Artemisia, joka perustui taiteilija Artemisia Gentileschin elämään. Vuonna 1999 hän oli ehdolla César-palkinnon saajaksi roolistaan ranskalaisessa elokuvassa Robert-ei-saa.Valentina Cervi - Awards Internet Movie Database Cervi näytteli italialaista etsivää Arianna BBC:n sarjassa ZenTrue Blood Exclusive: Is This Season 5's Big Bad? TVLine 15.11.2011 ja mielisairasta Berthaa Kotiopettajattaren romaanin filmatisoinnissa Jane Eyre vuonna 2011.Movie Review - Jane Eyre (2011) New York Times 10.3.2011 Hän alkoi näytellä vampyyri Salomea HBO:n sarjassa True Blood sarjan viidennellä kaudella. ==Lähteet== ==Aiheesta muualla== * * Valentina Cervi Allmovie- sivustolla * Luokka:Italialaiset näyttelijät Luokka:Vuonna 1976 syntyneet Luokka:Elävät henkilöt
Arkadi Babtšenko

Arkadi Arkadjevitš Babtšenko (; s. 18. maaliskuuta 1977) on venäläinen toimittaja ja kirjailija. Oikeustiedettä opiskellut moskovalainen työskentelee Novaja Gazeta -lehden toimittajana ja sotakirjeenvaihtajana. Vuonna 1996 Tšetšenian sotaan joutunut Babtšenko kirjoitti neljän vuoden sotakokemuksistaan teoksen Sodan värit. Like Kustannus julkaisi kirjan suomennettuna vuonna 2010. Helmikuussa 2017 Babtšenko muutti pois Venäjältä, ensin Prahaan ja sieltä Kiovaan. 29. toukokuuta 2018 hänen uutisoitiin tulleen ammutuksi asunnossaan Kiovassa. Se oli kuitenkin Ukrainan turvallisuuspalvelun mukaan lavastettu tapaus, jotta venäläisagentit saataisiin paljastettua. Babtšenko esiintyi seuraavana päivänä Kiovassa tiedotustilaisuudessa. == Lähteet == Luokka:Venäläiset kirjailijat Luokka:Venäläiset toimittajat Luokka:Vuonna 1977 syntyneet Luokka:Elävät henkilöt
Acxiom

Acxiom on yhdysvaltalainen yritys, jonka toimialana ovat kohdennetun markkinoinnin palvelut. Yritys on listattu Nasdaqissa (), ja sen pääkonttori sijaitsee Little Rockissa, Arkansas’ssa. Advertising Age -lehti arvioi vuonna 2012 Acxiomin Yhdysvaltain toiseksi suurimmaksi mainostoimistoksi. Vuonna 2011 sen liikevoitto oli 77,26 miljoonaa dollaria. Analyytikoiden mukaan Acxiomilla on hallussaan maailman suurin kuluttajia koskeva kaupallinen tietokanta, joka sisältää yrityksen johtoportaan lausuntojen mukaan tietoja noin 500 miljoonasta henkilöstä eri puolilla maailmaa. Kesäkuussa 2012 Acxiomilla oli käytössään yli 23 000 tietokonepalvelinta, joiden tehtävänä on kerätä kuluttajia koskevia tietoja ja analysoida niitä. Julkisuuteen antamissaan haastatteluissa Acxiomin toimitusjohtaja Scott Howe on käyttänyt yrityksestä mieluummin termiä tiedonjalostaja () kuin tiedonlouhija (). Acxiomin asiakkaita ovat esimerkiksi tavarataloketjut, pankit ja Toyotan kaltaiset suuret autoalan yhtiöt. Acxiomin tuotekatalogissa on satoja erilaisia ”elementeiksi” kutsuttuja yksityiskohtia, joita ostamalla yritysasiakkaat voivat täydentää omia tietokantojaan. Elementtien avulla yritykset pystyvät löytämään talouksia, joita esimerkiksi allergiat koskettavat. Tarjolla on myös tietoja talouksien rahatilanteesta sekä yksittäisten henkilöiden etnisestä taustasta, alkuperämaasta ja kiinnostuksen kohteista, jotka on päätelty sen perusteella, millaisia ostoksia henkilö on tehnyt ja millaisia vastauksia hän on mahdollisesti antanut mielipidetiedusteluissa. Acxiomin harjoittama tiedonkeräystoiminta on laillista, mutta jotkut yksityisyydensuojan puolustajat ovat olleet huolissaan mahdollisuuksista tietojen väärinkäyttöön. == Lähteet == == Aiheesta muualla == * Acxiomin viralliset sivut Luokka:Yhdysvaltalaiset pörssiyhtiöt Luokka:Teknologiayhtiöt
Chris Nicholson (kilpapurjehtija)

Christopher John "Chris" Nicholson (s. 18. kesäkuuta 1969 Newcastle) on australialainen entinen kilpapurjehtija. Hänen seuransa oli Belmont Yacht Club. Nicholson osallistui ensimmäisiin MM-kilpailuihinsa 1994, jolloin hän oli Tornado-luokassa seitsemästoista. Hän voitti kolme peräkkäistä 49er-sarjan maailmanmestaruutta vuosina 1997-1999, ja sijoittui viidenneksi MM-kisoissa 2000. Nicholson oli 49er-luokassa kuudes Sydneyn olympialaisissa 2000 ja sijoittui seitsemänneksi Ateenassa 2004. == Lähteet == Luokka:Australialaiset kilpapurjehtijat Luokka:Vuonna 1969 syntyneet Luokka:Elävät henkilöt
Chris Nicholson

Chris Nicholson on ainakin seuraavien henkilöiden nimi: * Chris Nicholson, uusiseelantilainen kaukalopikaluistelija ja ratapyöräilijä * Chris Nicholson, brittiläinen taikuri * Chris Nicholson, australialainen kilpapurjehtija
Chris Nicholson (kaukalopikaluistelija)

Christopher John "Chris" Nicholson (s. 16. maaliskuuta 1967 Bexleyheath, Iso- Britannia) on uusiseelantilainen entinen kaukalopikaluistelija, pikaluistelija, rata- ja maantiepyöräilijä. Nicholson teki pikaluistelussa 10 000 metrin ennätyksensä 16.56,70 Methvenissä 1990, ja kyseessä on paikan rataennätys. Nicholson osallistui Albertvillen olympialaisissa 1992 1 000 metrille, jolla hän sijoittui viidenneksitoista, sekä 5 000 metrin viestiin, jossa Uusi-Seelanti oli neljäs. Hän oli kisojen avajaisissa maansa lipunkantaja. Nicholson kilpaili samana vuonna kesäolympialaisissa Barcelonassa, jossa hän oli ratapyöräilyssä Uuden-Seelannin kymmenenneksi sijoittuneen 100 kilometrin joukkuetakaa-ajoryhmän jäsen. Hän oli voittanut maansa mestaruuden maantieajossa vuonna 1991 ja aika-ajossa 1997. Nicholson kilpaili kaukalopikaluistelussa jälleen Lillehammerin olympiakisoissa 1994, joissa hän sai parhaan sijoituksensa viestistä, jossa Uusi-Seelanti oli kahdeksas. Hän on kiertänyt kotimaassaan paikallisia kisoja vuodesta 2008 lähtien ja on saavuttanut muutamia voittoja. Nicholson myös sijoittui kolmanneksi aika-ajossa maansa mestaruuskilpailuissa 2009. Chrisin veli Andrew on kilpaillut pikaluistelussa ja kaukalopikaluistelussa. == Lähteet == Luokka:Uusiseelantilaiset kaukalopikaluistelijat Luokka:Uusiseelantilaiset ratapyöräilijät Luokka:Uusiseelantilaiset maantiepyöräilijät Luokka:Uusiseelantilaiset pikaluistelijat Luokka:Vuonna 1967 syntyneet Luokka:Elävät henkilöt
Syväjärvi (Myrskylä)

Syväjärvi on yksi Myrskylän suurimmista järvistä. Sen rannalla on kunnan virallinen uimapaikka ja kaksi grillikatosta. Järven ympärillä on pientaloasutusta. Syväjärven valuma-alue on pääasiassa metsäinen ja peltoja on vähän. Ulkoinen kuormitus johtuu pääasiassa haja-asutuksesta ja vapaa-ajan asutuksesta. Suunnittelukeskus on tehnyt Syväjärven alueelle vesihuollon yleissuunnitelman 1998. Syväjärvi on luokiteltavissa rehevähköksi, mutta se on yleiseltä käyttökelpoisuudeltaan tyydyttävä ja sen tilanne on parantunut 1990-luvulla. Vesien kerrostuneisuuden kaudella alusveden happipitoisuus on vähäinen. Syväjärveä on tehokalastettu 1993 alkaen. Vuonna 1998 nuottauksissa saalis oli 2 450 kg eli 74 kg vesihehtaarilta. Myös rysällä on kalastettu talkootyönä. http://www2.te- keskus.fi/new/uus/Kalatalousyksikko/Tehokalastusprojekti.pdf Vesistönhoitoon järvellä osallistuu Syväjärvi-yhdistys ry. http://www.myrskyla.fi/index.php?id=14 Syväjärvellä uimisen lisäksi järjestetään kalastuskilpailuja. Myrskylän Kalakerho ja Orimattilan Kalakerho järjestivät 31.3.2012 pilkkikilpailun, jonka Orimattilan Kalakerho voitti.Tulosluettelo ==Lähteet== Luokka:Myrskylän järvet Luokka:Koskenkylänjoen vesistö
Andrew Nicholson

Andrew Nicholson on ainakin seuraavien henkilöiden nimi: * Andrew Nicholson, kanadalainen koripalloilija * Andrew Nicholson, uusiseelantilainen ratsastaja * Andy Nicholson, Arctic Monkeys -yhtyeen entinen basisti * Andrew Nicholson, uusiseelantilainen kaukalopikaluistelija ja pikaluistelija
Andrew Nicholson (luistelija)

Andrew Thomas Nicholson (s. 12. heinäkuuta 1970 Auckland) on uusiseelantilainen entinen kaukalopikaluistelija ja pikaluistelija. Nicholson osallistui olympialaisiin ensimmäistä kertaa Albertvillessä 1992, jossa hän oli mukana maansa 5 000 metrin kaukalopikaluistelujoukkueessa, joka sijoittui neljänneksi. Hän osallistui Lillehammerin kisoissa 1994 kolmeen lajiin ja sai parhaan sijoituksensa jälleen viestistä, kun Uusi-Seelanti oli kahdeksas. Nicholson kilpaili Naganon olympiakisoissa 1998 pikaluistelussa 1 000 ja 1 500 metrin matkoilla. Nicholson alkoi kilpailla pyöräilyssä lopetettuaan luistelu- uransa vuonna 1998. Hän osallistui muun muassa maantiepyöräilyn Uuden- Seelannin-mestaruuskilpailuihin 2001, mutta totesi, että kansalliselle huipulle kipuaminen olisi ollut hyvin haastavaa. Andrewin veli Chris kilpaili pyöräilyssä ja luistelussa. == Lähteet == Luokka:Uusiseelantilaiset kaukalopikaluistelijat Luokka:Uusiseelantilaiset pikaluistelijat Luokka:Uusiseelantilaiset maantiepyöräilijät Luokka:Vuonna 1970 syntyneet Luokka:Elävät henkilöt
Tuomas Tyystälä

Tuomas Tyystälä (s. 20. marraskuuta 1991) on suomalainen jalkapalloilija, pelipaikaltaan keskikenttäpelaaja. Seuratasolla hän edustanut pääosin PS Kemiä. Tyystälä aloitti jalkapalloilun kemiläisen FC-88:n riveissä ja pelasi juniorina myös Kemin Palloseuran riveissä. Kaudeksi 2008 hän nousi PS Kemin edustusjoukkueeseen ja pelasi siellä neljän kauden ajan Ykköstä. Kauden 2011 päätteeksi PS Kemi putosi Kakkoseen, ja Tyystälä siirtyi Rovaniemen Palloseuraan. Tyystälän RoPS-pelaaminen oli loukkaantumisten sävyttämä. Keväällä 2013 Tyystälä loukkaantui keväisen Liigacupin aikaan. Sen jälkeen pelaaminen jäi vähiin. Kaudella 2013 hän pelasi RoPS:n reservijoukkueessa FC Santa Clausissa. Kaudeksi 2014 Tyystälä palasi Kakkosessa pelanneen PS Kemin riveihin ja oli nostamassa seuraa kauden jälkeen Ykköseen., Tyystälä on edustanut Suomea eri ikäkausimaajoukkueissa, viimeksi alle 20-vuotiaiden maajoukkueessa. Kaikkiaan ikäkausimaaotteluita on ollut 15. == Lähteet == ==Asiasta muualla== * Tyystälä transfermarktin sivuilla * Tyystälä soccerpunterin sivuilla Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Andrew Nicholson (ratsastaja)

Andrew Clifton Nicholson (s. 1. elokuuta 1961 Te Awamutu) on uusiseelantilainen entinen kenttäratsastaja ja olympiamitalisti. Nicholson osallistui olympialaisiin uransa aikana kuusi kertaa ja voitti kolme mitalia. Hän kilpaili joka kerta sekä henkilökohtaisessa kilpailussa, jossa hänen paras sijoituksensa oli 16. tila Barcelonasta 1992, sekä joukkuekisassa, jossa Uusi- Seelanti sai hopeaa vuonna 1992 ja pronssia Atlantassa 1996 sekä Lontoossa 2012. Nicholson voitti joukkuekilpailun MM-kultaa 1990, ja 2010 hän sai henkilökohtaisen kisan pronssia Lexingtonissa pidetyissä kisoissa, joissa Uusi-Seelanti voitti joukkuekisan pronssimitalin. == Lähteet == Luokka:Uusiseelantilaiset kenttäratsastajat Luokka:Uusiseelantilaiset olympiamitalistit Luokka:Vuonna 1961 syntyneet Luokka:Elävät henkilöt
Ebrima Sohna

Ebrima Sohna (s. 14. joulukuuta 1988) on gambialainen jalkapalloilija, pelipaikaltaan puolustava keskikenttäpelaaja. Seuratasolla hän edustai viimeksi Rovaniemen Palloseuraa, jonne hän siirtyi kesken kauden 2012. Sohna on aikaisemmin pelannut kotimaansa lisäksi norjalaisessa Sandefjordissa Norjan kahdella korkeimmalla sarjatasolla. Sohna on edustanut Gambian jalkapallomaajoukkuetta ja toiminut myös joukkueen kapteenina. Hän teki avausmaalinsa maajoukkuessa Meksikoa vastaan toukokuussa 2010. Luokka:Gambialaiset jalkapalloilijat Luokka:Vuonna 1988 syntyneet Luokka:Elävät henkilöt
Minna Laukka

Minna Marianne Laukka (s. 21. toukokuuta 1987 Jyväskylä) on suomalainen pikajuoksija. Hän edustaa Jyväskylän Kenttäurheilijoita ja häntä on valmentanut vuodesta 2009 Petteri Jouste. Vuoteen 2008 häntä valmensi Miska Viiri ja vuosina 2008–2009 Jarmo Saastamoinen. ==Ura== ===SM-taso=== Laukka on saavuttanut Kalevan kisoissa 200 metrin juoksussa pronssia Vaasassa 2013 ja Kuopiossa 2014. Sisäratojen SM-kilpailuissa hän on saavuttanut 60 metrillä pronssia 2012 ja 2013, 200 metrillä kultaa 2012 ja pronssia 2011, 2013, 2014 ja 2017 sekä viesteissä kultaa 4 × kierroksen viestissä 2014 ja 4 × 300 metrin viestissä 2016 ja hopeaa 4 × 200 metrillä 2013 ja 2017. Viestijuoksun SM- kilpailuissa Laukka on saanut 4 × 100 metrin viestissä kultaa vuosina 2008, 2012 ja 2014 sekä hopeaa 2007, 2011 ja 2013. 4 × 400 metrin viestissä Laukka on saavuttanut kultaa 2014 ja 2016, hopeaa 2012 ja pronssia 2013. ===Arvokisat ja maaottelut=== Pekingin alle 20-vuotiaiden MM-kilpailuissa 2006 Laukka karsiutui sekä 200 metrin juoksun että 4 × 100 metrin viestin alkuerissä. Aikuisten maaotteluissa hän on kilpaillut vuodesta 2010 lähtien. Helsingin EM- kilpailuissa 2012 Laukka osallistui Suomen joukkueessa 4 × 100 metrin viestiin, mutta joukkue karsiutui finaalista ajalla 44,65. Hän juoksi pikaviestijoukkueessa myös Zürichin EM-kilpailuissa 2014. == Henkilökohtaiset ennätykset == === Ulkoradat === Matka Aika Paikka Päivä 60 m 7,65 Riihimäki 24. heinäkuuta 2010 100 m 11,76 Lahti 17. heinäkuuta 2013 200 m 24,05 Vaasa 28. heinäkuuta 2013 300 m 38,02 Lahti 14. elokuuta 2004 400 m 56,71 Amsterdam 24. toukokuuta 2014 === Sisäradat === Matka Aika Paikka Päivä 60 m 7,55 Jyväskylä 16. helmikuuta 2013 100 m 12,00 Mustasaari 7. helmikuuta 2012 200 m 24,25 Steinkjer 11. helmikuuta 2012 300 m 39,79 Helsinki 29. helmikuuta 2004 400 m 56,44 Jyväskylä 1. helmikuuta 2015 == Lähteet == Luokka:Suomalaiset pikajuoksijat Luokka:Vuonna 1987 syntyneet Luokka:Elävät henkilöt
Ford TW -sarja

Ford TW -sarja oli sarja suuria traktoreita, joita Ford valmisti vuosina 1979-1989. Traktorit perustuivat aiempiin malleihin 8700 ja 9700, mutta ne olivat aiempaa tehokkaampia ja vahvempirakenteisia. Uusien mallien suunnittelussa oli myös otettu huomioon nelivetomallit. Vuosina 1979-1982 valmistettiin malleja TW-10 (123 hv), TW-20 (146 hv) ja TW-30 (177 hv). Näistä TW-10 ja TW-20 olivat lähes identtisiä suurimpana erona se että TW-20:ssä oli turbo. 1983-1985 valmistettiin malleja TW-5, TW-15, TW-25 ja TW-35. Tehot olivat 118, 132, 154 ja 186 hv. TW-5:ttä lukuun ottamatta moottorit olivat turboahdettuja. Aiempiin malleihin verrattuna mm ketteryys oli parantunut uuden etuakselin ansiosta ja nostovoima oli lisääntynyt. TW-mallien kolmannessa sukupolvessa (Mark II) vuosina 1985-1989 mallimerkinnät pysyivät samoina. Muutoksia tehtiin mm ohjaamossa. ==Suunnittelu== 1970-luvun aikana Fordin traktoriosastolla mietittiin tapoja saada lisää tehoa 6,6-litraisesta moottorista, jota käytettiin 100 -sarjassa. Ratkaisuksi löydettiin välijäähdytys ja Garrett AiResearchin kanssa kehitettiin uusi välijäähdytin, jonka avulla moottorista saatiin tehoa 188 hevosvoimaa. Uusien mallien voimansiirtoa vahvistettiin ja sähköjärjestelmää parannettiin. Mallissa TW-30 oli tehostetut jarrut, lisäpolttoainesäiliö ja yleisesti pienempiä malleja järeämpi rakenne. ==Lähteet== TW
Esa Salminen

thumb|Kirjailija Esa Salminen Helsingin kirjamessuilla 2012 Esa Petteri Salminen (s. 20. heinäkuuta 1976 Espoo) on helsinkiläinen kirjailija ja kehitysyhteistyön ammattilainen. Salmisen esikoisteos Köyhyyden ammattilainen ilmestyi Johnny Knigan kustantamana 2008. Hänen toinen romaaninsa Leposija Kilimakitossa ilmestyi Johnny Knigalta 2010. Salmisen kolmas romaani Mohammed, suomalainen ilmestyi syyskuussa 2012. Se on yhteistuotantoa somalialaistaustaisen Saeed Warsamen kanssa. Lokakuussa 2013 Salminen julkaisi Suvi Westin ja Anne Kirste Aikion kanssa tietokirjan Märät säpikkäät - Sápmi underground. Vuonna 2020 Salminen sai Tiedonjulkistamisen valtionpalkinnon kirjasta Kolmetoista kertaa kovempi – Räppärin käsikirja, jonka hän kirjoitti räppäri Palefacen kanssa. Vuonna 2022 Salminen julkaisi neljännen romaaninsa Rakkaudella Ester Storytel-palvelussa ääni- ja e-kirjana. Oman kirjoittamisensa ohella Salminen on toiminut useiden Madventures-kirjojen tausta- ja kustannustoimittajana sekä kolmantena kirjoittajana. Salminen työskentelee viestinnän asiantuntijana Viestintä ja kehitys -säätiö Vikesissä sekä vapaana toimittajana ja viestinnän asiantuntijana oman yrityksensä kautta. Hän on koulutukseltaan antropologiaa pääaineenaan opiskellut valtiotieteiden maisteri Helsingin yliopistosta. Hän on työskennellyt myös Kepan palveluksessa Sambiassa ja Mosambikissa. == Lähteet == Luokka:Suomalaiset kirjailijat Luokka:Vuonna 1976 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Sartori

Sartori on muun muassa seuraavien henkilöiden sukunimi: * Alessio Sartori (s. 1976), italialainen soutaja * Giovanni Sartori (1924–2017), italialainen valtiotieteilijä * José Lorenzo Sartori (1932–2018), argentiinalainen roomalaiskatolinen piispa * Riccardo Sartori (s. 1994), sveitsiläinen jääkiekkoilija
Tim Krabbé

Tim Krabbé (s. 13. huhtikuuta 1943 Amsterdam, Alankomaat) on alankomaalainen toimittaja ja kirjailija. Psykologiaa Amsterdamin yliopistossa opiskellut Krabbé on työskennellyt toimittajana ja kirjailijana vuodesta 1967 alkaen. Hänen kirjallinen tuotantonsa on pääosin fiktiivistä lukuun ottamatta hänen harrastustaan shakkia käsitteleviä teoksia. Lisäksi häneltä ilmestyi vuonna 2012 Columbinen koulusurmia käsittelevä tietoteos. Krabbén tunnetuin romaani on Jäljettömiin (Het gouden ei, 1984), josta George Sluizer on tehnyt kahdesti elokuvan. Kirja on Krabbén teoksista ainoa suomennettu.Fennica-tietokanta, Jäljettömiin. Hollantilaiseen elokuvaan Kadonnut Krabbé on laatinut käsikirjoituksen. Myös hänen teoksistaan Flanagan of het einde van een beest (1970), Red Desert Penitentiary (1975) ja De grot (1997) on tehty elokuvat. Krabbé on peräisin taiteilijasuvusta. Hänen isänsä ja isoisänsä olivat taidemaalareita ja äiti kirjailija ja kääntäjä. Veli Jeroen Krabbé on näyttelijä. == Lähteet == Luokka:Alankomaalaiset kirjailijat Luokka:Vuonna 1943 syntyneet Luokka:Elävät henkilöt
Kreikan parlamenttivaalit 2012 (kesäkuu)

Kreikan parlamenttivaalit 2012 järjestettiin 17. kesäkuuta 2012. Vaaleissa valittiin Kreikan parlamentin 300 jäsentä kaudelle, joka alkoi 17. kesäkuuta 2012 ja päättyi 31. joulukuuta 2014. Vaalit olivat 15. Kreikan kolmannen tasavallan aikana eli vuodesta 1974. Vaalit jouduttiin järjestämään, sillä toukokuun ennenaikaisten parlamenttivaalien jälkeiset hallitusneuvottelut kariutuivat. Vaalit voitti edellisten vaalien tavoin liberaalikonservatiivinen Uusi demokratia. Myös vasemmistoliitto Syriza nosti kannatustaan. Vaalien jälkeen pääministeriksi nousi Antónis Samarás, ja muodostettiin Samarásin hallitus. Hallitusneuvottelut olivat nopeat, ja Uuden demokratia, Pasokin ja Demokraattisen vasemmiston muodostama hallitus aloitti toimintansa jo keskiviikkona 20. kesäkuuta. == Tulokset == Vaalien tulokset olivat: 270px|center Puolue Puheenjohtaja Äänet Parlamenttipaikat Määrä % ± py Määrä ± Parlamenttiin valitut puolueet Uusi demokratia (ND) Antónis Samarás 1 825 637 29,66 +10,81 129 +21 Syriza Yhdistynyt rintama Aléxis Tsípras 1 655 086 26,89 +10,11 71 +19 Pasok Evángelos Venizélos 755 868 12,28 –0,90 33 –8 Itsenäiset kreikkalaiset (ANEL) Pános Kamménos 462 466 7,51 –3,09 20 –13 Kultainen aamunkoitto (ChA) Níkos Michaloliákos 425 990 6,92 –0,05 18 –3 Demokraattinen vasemmisto (DIMAR) Fótis Kouvélis 385 077 6,26 +0,15 17 –2 Kreikan kommunistinen puolue (KKE) Aléka Paparíga 277 204 4,51 –3,98 12 –14 Parlamentin ulkopuolelle jääneet puolueet Uudelleenluonti! Thános Tzímeros Stéfanos Mános 98 061 1,59 –2,36 0 – Ortodoksinen kansankokous (LAOS) Giórgos Karatzaféris 97 094 1,58 –1,32 0 – Ekologiset vihreät 54 420 0,88 –2,05 0 – En maksa -liike Vasílis Papadópoulos 23 734 0,39 –0,49 0 – Antarsya 20 391 0,33 –0,86 0 – Yhteiskunta Michális Iliádis 17 774 0,29 –0,16 0 – Keskustaunioni (EK) Vasílis Levéntis 17 191 0,28 –0,33 0 – Kreikan piraattipuolue 14 170 0,23 –0,28 0 – Panathinaikos-liike Giórgos Bétsikas 12 439 0,20 +0,20 0 – Kreikan kommunistinen puolue (marxilais-leniniläinen) (KKE m-l) Marxilais-leniniläinen Kreikan kommunistinen puolue (M-L KKE) 7 648 0,12 –0,13 0 – Kansallinen toivo Giórgos Papadópoulos 4 302 0,07 uusi 0 – Liberaalipuolue Manólis Kalligiánnis 615 0,00 –0,06 0 – Kansallinen vastarintaliike Ippokrátis Savvoúras 80 0,00 0,00 0 – Kreikan maatyöväen liike Miltiádis Tzalazídis 1 0,00 0,00 0 – Itsenäiset ehdokkaat 417 0,00 –0,05 0 – Yhteensä 6 155 086 100,00 300 Hyväksyttyjä 6 155 086 99,01 Hylättyjä 36 281 0,58 Tyhjiä 25 054 0,40 Äänestäneitä 6 217 000 62,47 Äänestämättä jättäneitä 3 735 570 37,53 Äänioikeutettuja 9 952 570 == Lähteet == == Aiheesta muualla == 2012-06 Luokka:Vuoden 2012 vaalit
Vertaistuotanto

Vertaistuotanto () on tuotantoa, jonka perustana on toimijoiden epähierarkkisesti organisoituva yhteistyö. Vertaistuotannon edellytyksenä toimivat yhteisresurssit eli commonsit, jollaisia voivat olla esimerkiksi vapaat tietovarannot tai yhteiset luonnonvarat. Konkreettisimmillaan vertaistuotantoa on toteuttu avoimen lähdekoodin ohjelmissa ja Wikipediassa. == Teoriaa == Christian Siefkes määrittelee artikkelissaan The Commons of the Future Siefkes, Christian (2009). The Commons of the Future. The Commoner. Luettu 19.6.2012 vertaistuotannolle viisi keskeistä elementtiä, jotka ovat: #jäsenten motivaatio tehdä palveluksia yhteisönsä eteen #tuotannon määrittyminen tarpeiden mukaan ja vertaistuotteiden jaettu luonne #tuotteiden riittävyyden varmistaminen #työnjaollisten ongelmien ja ristiriitojen ylittäminen, kuten vähemmän haluttujen tehtävien kiinnostavuus #globaalit ja paikalliset intressit sekä verkostojen yhteistyön muotoutuminen Slovenialainen filosofi Slavoj Žižek on jakanut commonsit kolmeen resurssiulottuvuuteen, jotka ovat ekologinen, sosiaalinen ja verkostollinen. Žižek kannustaa puolustamaan yhteisresursseja, koska hän arvioi näistä resursseista jokaisen olevan uhattuna ympäristökriisin, sosiaali- ja terveyspalveluiden heikon saatavuuden ja tiedon rajaamisen vuoksi Zizek, Slavoj 2009. How to Begin from the Beginning. New Left Review 72. 2009. Luettu 18.6.2012. == Selvityksiä == Suomessa vertaistuotantoa ovat tutkineet ja selvittäneet mm. Sitra Sitra 2010. Suomen elinvoiman lähteet. Luettu 18.6.2012 ja Ajatuspaja e2 E2 2010. Perusselvitys vertaistuotannosta. Luettu 18.6.2012 valtioneuvoston kanslian tilaamana. Molemmissa raporteissa vertaistuotanto nähtiin mahdollisuutena kehittää erityisesti palvelutuotantoa käyttäjälähtöisempään suuntaan ja parantaa yhteisöllisyyttä. == Lähteet == Luokka:Tuotantotoiminta
Brighton Rock

Brighton Rock voi tarkoittaa seuraavia: * Kiveä kovempi (engl. Brighton Rock), Graham Greenen romaani vuodelta 1938 ** Kiveä kovempi, romaanin filmatisointi vuodelta 1947 ** Brighton Rock, romaanin filmatisointi vuodelta 2010 * Brighton Rock, kanadalainen 1980–1990-lukujen glam metal -yhtye * ”Brighton Rock”, kappale Queen-yhtyeen vuoden 1974 albumilta Sheer Heart Attack.
Outsideinside

Outsideinside on Blue Cheerin albumi vuodelta 1968. ==Kappaleet== # # # # # # # # # ==Kokoonpano== * Dickie Peterson – basso, laulu * Paul Whaley – rummut * Leigh Stephens – kitara * Ralph Burns Kellogg – koskettimet ==Lähteet== * CD- levy AA3145146832 Luokka:Vuoden 1968 albumit Luokka:Blue Cheerin albumit
Robert Ullner

August Robert Fredrik Ullner (13. syyskuuta 1831 Helsingin pitäjä – 8. lokakuuta 1897 Helsinki) oli suomalainen tilanomistaja, kunnallisneuvos ja liikemies. Ullnerin vanhemmat olivat tilanomistaja, kapteeni Karl Gustaf Ullner ja hänen ensimmäinen puolisonsa Constance Augusta Hisinger. Ullner kävi Helsingfors lyceumia ja pääsi ylioppilaaksi 1848. Hän opiskeli oikeustiedettä Keisarillisessa Aleksanterin-Yliopistossa ja suoritti tuomarintutkinnon sekä suuremman kameraalitutkinnon 1852 sekä sai varatuomarin arvon 1853. Ullner opiskeli sen jälkeen metsänhoitoa Tharantin metsänhoitoakatemiassa ja valmistui metsänhoitajaksi ja metsäkonduktööriksi 1859. Hän toimi Lopen hoitoalueen vt. metsänhoitajana 1861–1864. Ullner omisti isältään perinnöksi saamansa Helsingin pitäjässä sijainneen Königstedtin kartanon. Hän oli Helsingin pitäjän vt. kruununvoutina 1867, toimi Helsingin pitäjän ensimmäisen pitäjänkokouksen puheenjohtajana ja hän sai kunnallisneuvoksen arvon 1869. Vuosina 1869–1872 Ullner toimi metsänhoitohallituksen kamreerina. Ullner perusti Königstedtin kartanon maille 1864 Königstedtin lasitehtaan ja hän perusti myös 1872 Köningstedtin kartanon kansakoulun. Hän toimi 1870-luvun alussa urakoitsijana Hanko–Hyvinkää-rautatien rakennustyömaalla ja 1870 hänellä oli myös kultavaltaus Ivalojoen Kultalan alueella. Vuonna 1871 Ullner sai luvan aloittaa rautatien rakentamisen Turun ja Tampereen sekä Toijalan ja Hämeenlinnan välillä mutta tästä hankkeesta ei tullut siinä vaiheessa mitään. Ullner teki epäonnistuneiden suolakaivossijoitustensa takia konkurssin 1879 ja menetti siinä yhteydessä myös Königstedtin kartanon. Hän muutti Venäjälle 1880 ja oli siellä muun muassa Finland Wood Companyn palveluksessa. Hieman ennen kuolemaansa hän palasi Suomeen 1897. Robert Ullner on haudattu Hisingerin suvun hautaholviin Helsingin pitäjän vanhan kirkon viereen. Robert Ullner oli naimisissa 1854–1880 Anna Augusta von Kothenin (k. 1880) kanssa. Hän meni 1892 uudestaan naimisiin Johanna Elisabet Reilinin kanssa. Eläinsuojelun uranuurtaja ja kirjailija Constance Ullner oli hänen tyttärensä ensimmäisestä avioliitosta. == Lähteet == * Luettu 19.6.2012. * Ahneus ja nälkä ajoivat Ivalojoelle 1870, Seppo Partasen esitelmä Oulun Geologisessa seurassa 16.11.2000 Luokka:Suomalaiset juristit Luokka:Suomalaiset liikemiehet Luokka:Vuonna 1831 syntyneet Luokka:Vuonna 1897 kuolleet
Wuchereria bancrofti

Wuchereria bancrofti on ihmisparasiitti, jonka vektoreina toimivat hyttyset. Wuchereria bancroftiKuusijalkainen vihollinen s. 73-78 on yksi kolmesta rihmamadosta, joka aiheuttaa ihmisessä elefanttitautia eli elefantiaasia. Kyseinen tartunta arvioidaan olevan noin 200 miljoonalla ihmisellä maapallon trooppisella ja subtrooppisella alueilla lähinnä Afrikassa ja Etelä- Amerikassa. Duodecim, Lääketieteellinen mikrobiologia 6.p 1993, sivut607-608 Tauti on invalidisoiva, eikä siihen ole rokotetta. == Lähteet == * * === Viitteet === == Aiheesta muualla == *UniProt: Taxonomy - Wuchereria bancrofti *Global Biodiversity Information Facility (GBIF): Wuchereria bancrofti *Centers for Disease Control and Prevention (CDC): Biology - Life Cycle of Wuchereria bancrofti *University of Michigan, Animal Diversity Web (ADW): Wuchereria bancrofti Luokka:Loistaudit Luokka:Sukkulamadot
Kriketin Euroopan-liiga 2012

Euroopan krikettiliigassa pelattiin kaudella 2012 T20-muotoisia otteluita eli normaalia lyhempiä 20 syöttövuoron pelejä. == 3. divisioona== Kolmas divisioona pelattiin Virossa 14. - 16. kesäkuuta. Sija Joukkue Voitot Tasan Ei tulosta Tappiot Pst NRR 1 align="left" 3 0 0 1 6 1.43 2 align="left" 2 0 0 2 4 -0.28 3 align="left" 1 0 0 3 2 -1.17 == 2.divisioona == Toinen divisioona pelattiin Kreikassa 3.–8. syyskuuta. Osallistuvat joukkueet: Kreikka, Kroatia, Israel, Man-saari, Portugali, Espanja, Suomi, Luxemburg, Malta, Kypros, Ruotsi ja Viro. Lohko A Sija Joukkue Voitot Tasan Ei tulosta Tappiot Pst NRR 1 align="left" 5 0 0 0 10 1.12 2 align="left" 4 0 0 1 8 3.52 3 align="left" 3 0 0 2 6 -0.55 4 align="left" 2 0 0 3 4 -0.32 5 align="left" 1 0 0 4 2 -1.78 6 align="left" 0 0 0 5 0 -1.98 Lohko B Sija Joukkue Voitot Tasan Ei tulosta Tappiot Pst NRR 1 align="left" 4 0 0 1 8 0.76 2 align="left" 3 0 0 2 6 1.14 3 align="left" 3 0 0 2 6 -0.05 4 align="left" 3 0 0 2 6 -0.25 5 align="left" 2 0 0 3 4 0.04 6 align="left" 0 0 0 5 0 -1.42 Semifnaaleissa Mansaari voitti Istraelin ja Ruotsi Espanjan. Mansaari ja Ruotsi selisivät näin ollen kaudella 2013 käytävään 1. divisioonan turnaukseen. Loppuottelussa Mansaari voitti Ruotsin. Espanja sijoittui kolmanneksi voitettuaan pronssiottelussa Israelin. Viidennestä sijasta pelattaessa Kreikka voitti Suomen 46 juoksulla ja seitsemännen sijan otti Portugali voitettuaan Viron. Yhdeksäs oli Luxemburg, kymmenes Kroatia, yhdestoista Kypros ja peränpitäjäksi jätettiin Maltan joukkue. ==Lähteet== * 3. divisioonan turnaus * 2. divisioonan turnaus Luokka:Kriketin Euroopan-liiga Luokka:Vuoden 2012 kriketti
Rolf Dobelli

Rolf Dobelli (s. 15. heinäkuuta 1966 Luzern) on sveitsiläinen kirjailija. Hänen tunnetuin teoksensa on vuonna 2011 ilmestynyt Selkeän ajattelun taito, joka nousi ilmestyessään Saksan bestseller-listan kärkeen. Hän kirjoittaa vakituisesti myös muun muassa Die Zeit- ja The Washington Post -lehtiin. Dobelli on perustanut ZURICH.MINDS-yhteisön tunnetuille ajattelijoille, tieteilijöille, taiteilijoille ja yrittäjille, sekä kirjatiivistelmien tuottajan getAbstract-palvelun. ==Suomennettuja teoksia== * Selkeän ajattelun taito, 2012 (Die Kunst des klaren Denkens, 2011), ISBN 978-952-5557-48-0 *Viisaan toiminnan taito, 2013 (Die Kunst des klugen Handelns, 2012), ISBN 978-952-5557-53-4 ==Muita teoksia== * Fünfunddreissig, 2003 * Und was machen Sie beruflich?, 2004 * Himmelreich, 2006 * Wer bin ich?, 2007 * Turbulenzen, 2007 * Massimo Marini, 2010 ==Lähteet== * ==Aiheesta muualla== * * ZURICH.MINDS * getAbstract.com Luokka:Sveitsiläiset tietokirjailijat Luokka:Vuonna 1966 syntyneet Luokka:Elävät henkilöt
Partanen

Partanen on suomalainen sukunimi, joka on muun muassa seuraavilla henkilöillä: * Aki Partanen (s. 1956), korkeushyppääjä * Aku Partanen (s. 1991), kilpakävelijä * Antti Partanen (1879–1948), kansanedustaja (SDP) * Anu Partanen (s. 1975), toimittaja * Anu Partanen, kääntäjä * Arvo Partanen (1918–1989), nuortenkirjailija * Eemil Partanen (1906–1996), kansanedustaja ja ministeri (Maalaisliitto/Keskustapuolue) * Eino Partanen (1902–1962), valokuvaaja, valokuvausliike Helios Oy:n perustaja * Eino Partanen (1915–2004), muusikko ja iskelmämusiikin tekijä * Ensio Partanen (1910–2000), kansanedustaja (SDP), sosiaalineuvos * Erkki Partanen (1944–2010), SDP:n kansanedustaja * Erkki Partanen (1891–1918), jääkärivänrikki * Erkki Partanen (1915–1983), vuorineuvos, yritysjohtaja * Erkki Partanen (s. 1952), arkkitehti * Hanna Partanen (1891–1969), leipuri, kalakukkojen valmistaja * Hanna Partanen (s. 1979), ravitsemusterapeutti * Hannu Partanen (1944–2019), este- ja kestävyysjuoksija * Heikki Partanen (1942–1990), elokuvaohjaaja ja animaattori * Henna Partanen (s. 1981), arkkitehti ja poliitikko * Iivari Partanen (1873–1949), päätoimittaja ja lehden julkaisija * Jaana Partanen (s. 1967), kuvataiteilija * Jorma Partanen (1906–1972), toimittaja, runoilija ja kirjallisuuden suomentaja * Juha Partanen (s. 1956), sanomalehti– ja televisiotoimittaja * Juha Partanen (s. 1973), pesäpalloilija * Jussiville Partanen (s. 1991), jäätanssija * Kaarina Partanen (s. 1942), kirjailija * Kaarlo Partanen (1915–2006), raviohjastaja, ravivalmentaja ja ravihevosten kasvattaja * Karoliina Partanen (s. 1983), Kokoomuksen poliitikko, kansanedustaja, asianajaja ja varatuomari * Kirsti Partanen (s. 1951), urheiluvaikuttaja ja liikuntaneuvos * Maria Partanen (1930–2014), kirjailija * Mika Partanen (s. 1992), jääkiekkoilija * Mikko Partanen (s. 1997), jääkiekkoilija * Niilo Partanen (1928–1973), runoilija * Olli Partanen (1922–2014), kiekonheittäjä * Oskari Partanen (1878–1970), Maalaisliiton kansanedustaja * Pauli Partanen (s. 1949), muotoilija ja kuvataiteilija * Pentti Partanen (s. 1947), pelastusylijohtaja * Petri Partanen (s. 1986), jää- ja rullakiekkoilija * Rainer Partanen (s. 1939), talousrikollinen * Reino Partanen (1889–1972), taidemaalari * Sami Partanen (s. 1975), jääkiekkoerotuomari * Sami Partanen (s. 1979), pesäpalloilija * Seppo J. Partanen (s. 1941), matkailutoimittaja, toimituspäällikkö ja tietokirjailija * Siiri Partanen (s. 1990), muusikko ja näyttelijä * Timo Partanen (1938–2015), professori, Työterveyslaitoksen tutkija * Urho Partanen (s. 1941), jalkapalloilija * Viivi Partanen (s. 2004), pesäpalloilija * Väinö Olavi Partanen (1928–1969), suomalainen Kanadan merivoimien sotilas * Vilho Partanen (1919–2004), kestävyysjuoksija. == Kuvitteellisia henkilöitä == * Partanen, tv-sarjassa Herkku & Partanen * Onni, Anja, Outi, Samuli ja Tuuli Partanen, perhe televisiosarjassa Kotikatu * konepajayrittäjä Partanen Juha Koirasen tv- elokuvassa Partanen (2003).
Siilinjärven kaivos

Siilinjärven apatiittikaivos on Siilinjärvellä sijaitseva fosfaattikaivos. Kaivoksen omistaa norjalaisen lannoitevalmistaja Yaran tytäryhtiö Yara Suomi. Apatiittikaivos aloitti tuotannon 1980, ja se on Suomen suurin avolouhos. Louhoksen pituus on kolme kilometriä ja syvyys 150 metriä. Kaikkiaan Siilinjärven kaivos- ja tehdasalue on kooltaan noin 3 000 hehtaaria, ja sen pituus on 12 kilometriä ja leveys 2–3 kilometriä. Tunnettu esiintymä on 14,5 kilometriä pitkä ja ainakin 800 metriä syvä. Esiintymän todellista syvyyttä ei tunneta.Siilinjärven kaivos tekee kivestä leipää Esiintymä on 900 metriä leveä leveimmästä kohdastaFinland’s phosphorus resources are more important than ever . Siilinjärven esiintymä löytyi 1950 rakennusmestari Jorma Hakalan lähettämän kalkkikivinäytteen perusteella. Koerikastusta tehtiin paikalla 1966 sekä suuremmassa mittakaavassa 1975–1979. Vuoteen 2001 mennessä malmia oli louhittu yhteensä 144 miljoonaa tonnia. Kaivos tuottaa apatiittirikastetta, jota käytetään kaivoksen vieressä olevan, 1969 perustetun fosforihappo- ja lannoitetehtaan raaka-aineena. Sivutuotteina syntyy myös maatalouskalkkina käytettävää kalsiittirikastetta sekä jonkin verran kiillerikastetta. Kaivoksen vuosituotanto nousi vuonna 2009 valmistuneiden investointien jälkeen 850 000 tonnista miljoonaan tonniin ja sitä on tarkoitus vielä kasvattaa 1,3 miljoonaan tonniin. Malmin rikastuksen sivutuotteena syntyy myös flogopiittia ja karbonaattimineraaleja sisältävää rikastushiekkaa, josta osa jalostetaan maanparannusaineeksi ja loput läjitetään kaivosalueen pohjoispäässä sijaitsevalle Mustin rikastushiekan läjitysalueelle. ==Katso myös== *Soklin malmio == Lähteet == * GTK Tietoaineistot / Suomen kaivosteollisuus / Apatiittikaivokset * Yara investoi 60 miljoonaa Siilinjärvellä, Tekniikka&Talous; 8.12.2008 (Arkistoitu – Archive.today) * Salla Venäläinen : Siilinjärven kaivoksen rikastushiekan hyödyntäminen pilaantuneen maaperän kunnostamisessa, Helsingin yliopisto / Maatalous-metsätieteellinen tiedekunta / Elintarvike- ja ympäristötieteiden laitos 27.3.2010 ===Viitteet=== Luokka:Suomen kaivokset Kaivos
Kuutiointi

Kuutiointi on ajattelun kokonaisuuksien jäsennystapa, jonka avulla jokin uusi, ongelmallinen tai jäsentymätön ilmiö tai asia asetetaan kontekstiinsa, kuvataan ja palastellaan. Kuutiointi sisältää alustavan toimintasuunnitelman, eli ensiaskeleet siitä, miten käsillä olevaa pulmaa ryhdytään ratkomaan. Kuutioinnissa asiaa tai aihealuetta käsitellään usealta kantilta. Selkeitä, jo valmiiksi jäsentyneitä asioita ei tarvitse kuutioida. Kun ilmiö oli samankaltainen eilen, tänään ja näyttäisi pysyvän sellaisena myös huomenna, ei kuutioinnille ole tarvetta. Kuutiointia tarvitaan erityisesti silloin, kun käsitellään muuttuvaa ilmiötä. Esimerkiksi inkluusio tarkoittaa liikunnan kontekstissa kaikille avointa ja vammaisten liikkujien kontekstissa mahdollisuuksien tasa-arvon toteutumista. Kuutioidessa inkluusiota on kuvattava erillisten mekanismien syntyä, vammaisuuden malleja, YK-sopimuksia, pedagogiikan ja sosiaalipolitiikan tulkintoja jne. Kuutioinnin lopputulemana voidaan esittää oma tulkinta siitä, miten ”inkluusion ongelmaa” ratkotaan. Kuutiointi on siis aina jossain määrin subjektiivista toimintaa ja sen taustalla on arvolataus. Kuutioinnilla voidaan tarkoittaa myös luovan kirjoittamisen menetelmää, jossa kirjoitetaan samasta aiheesta kuudesta eri näkökulmasta. ==Lähteet== Luokka:Ajattelu
Jaželbitsy

Jaželbitsy () on maalaiskunta ja sen keskuskylä Novgorodin alueen Valdain piirissä Venäjällä. Se sijaitsee Valdain ylängöllä 18 kilometriä Valdain kaupungista länteen. Kylässä on 1 600 ja kunnassa 2 200 asukasta (vuonna 2010). Jaželbitsyn kunnan pinta-ala on 408 neliökilometriä. Se rajoittuu pohjoisessa Kresttsyn piiriin ja Valdain piirin Kostkovon kuntaan, idässä Roštšinoon, Valdain kaupunkiin ja Korotskoon, etelässä Ivantejevoon ja Semjonovštšinaan sekä lännessä Ljubnitsaan. Pinta-alasta 77 % on metsää ja 18,2 % maatalousmaata. Alueella sijaitsee Valdain kansallispuisto ja luonnonmuistomerkiksi luokiteltu Moisejevskoje-järvi. Hyötykaivannaisiin kuuluvat keraaminen savi, kalkkikivi, dolomiitti, hiekka, sora ja turve. Keskuskylän lisäksi kuntaan kuuluu 35 kylää: Aksentjevo, Apanitsy, Bortsovo, Dolgije Gory, Dvorets, Goruški, Jelniki, Jeremina Gora, Ižitsy, Kiselevka, Knjažovo, Krestovaja, Kuznetsovka, Mironegi, Mironuška, Moisejevitši, Mosolino, Nemtšinova Gora, Objezdno, Ovintšištše, Paršino, Pestovo, Poddubje, Polomjat, Potšep, Rjabinovka, Rjabki, Šilovo, Šugino, Tšavnitsy, Tširki, Ugrivo, Varnitsy, Veliki Dvor ja Zagorje. Keskuskylässä asuu 72,8 % väestöstä. 50–100 asukkaan kyliä ovat Aksentjevo, Dvorets ja Goruški. Viidessä kylässä ei ole lainkaan vakituista asutusta. Jaželbitsyn ohi kulkee Moskovan ja Pietarin välinen M10-valtatie. Kunnan alueella on myös Bologojen ja Dnon välinen rautatie, josta haarautuu tavaraliikenteen sivurata Kresttsyyn. Dvoretsin kylässä on rautatieasema. Jaželbitsyn, Moisejevitšin, Zagorjen ja Dvoretsin kylistä on linja-autoyhteydet Valdaihin. Kunnan pääelinkeinot ovat maa- ja metsätalous (44,3 %) sekä kaupankäynti (24,4 %). Jaželbitsyssa toimii suurkanala, Goruškissa karjanhoitoon erikoistunut maatalousyritys ja Varnitsyssa yksityinen karjatila. Lisäksi on kalankasvatuslaitos. Lähes puolet työvoimasta käy töissä kunnan ulkopuolella. Jaželbitsyssa on lastentarha, keskikoulu, kulttuuritalo, kirjasto, säästökassa, posti ja paikallissairaala. Seudun nähtävyyksiin kuuluvat muinaiset asuin- ja hautapaikat, Jaželbitsyn 1700-luvun lopulla rakennettu matkapalatsi ja Aleksanteri Nevskin kirkko (1805), Moisejevitšin kylän kirkko (1851), Goruškin tsasouna sekä toisen maailmansodan muistomerkit. Jeremina Gorassa on lomakylä. Valdain alueella on aikaisemmin ollut 1600-luvulla muodostunutta karjalaisasutusta. 1800-luvulla ja 1900-luvun alussa valdainkarjalaisia asui vielä Bortsovon, Jeremina Goran, Ovintšištšen, Pestovon, Ugrivon ja Zagorjen kylissä, mutta jo tuolloin he osasivat karjalan lisäksi myös venäjää. ==Lähteet== ==Aiheesta muualla== * Jaželbitsyn kunnan sivusto Luokka:Novgorodin alueen kylät Luokka:Valdain piirin kunnat
Jussarön kaivos

Jussarön kaivos oli Jussaaressa vuosina 1834–1861 ja uudelleen 1961–1967 toiminut rautakaivos. Viimeksi kaivoksen omisti Vuoksenniska Oy. Jussaaren rautamalmiesiintymää alettiin tutkia 1830-luvulla ja kaivostoiminta jatkui aina vuoteen 1861 saakka, jolloin se oli lopetettava kannattamattomana siitä huolimatta, että kaivoksen työvoimana oli käytetty irtolaisuudesta tuomittuja vankeja. Jussarön kaivos avattiin uudelleen vuonna 1961 ja sen tuottamaa rikastetta jalostettiin 1960-luvun alussa perustetulla Koverharin terässulatolla. Osittain meren alla ollut kaivos lopetettiin vuonna 1967 kannattamattomana. Tämän jälkeen saari siirtyi puolustusvoimien käyttöön. 1800-luvun kaivostoiminnasta on säilynyt jäänteinä noin kymmenen avolouhosta saaren pohjoisosassa. 1960-luvulla saaren eteläosassa toimineesta uudesta kaivoksesta on säilynyt 250 metriä syvä kaivoskuilu sekä noin kymmenkunta erilaista rakennusta kuten murskaamo, rikastamo, konepaja, konttori ja varastorakennuksia. == Lähteet == * Museovirasto : Valtakunnallisesti merkittävät rakennetut kulttuuriympäristöt : Jussarön kaivossaari * Jussarö Luokka:Suomen kaivokset Luokka:Tammisaari Luokka:Raaseporin historia Luokka:Raaseporin rakennukset ja rakennelmat
Ford 1000 -sarja

Ford 1000 -sarja oli sarja traktoreita, joita Ford valmisti vuosina 1964-1975. Vuonna 1975 traktorit korvattiin uusilla 100 -sarjan malleilla. == Suunnittelu == Projekti 6X, jonka tuloksena kehitettiin mallit 2000, 3000, 4000 ja 5000, aloitettiin 1960-luvun alussa. Projektin alussa Fordin erilliset Yhdysvaltain ja Euroopan suunnitteluryhmät pitivät monia kokouksia, joissa päätettiin projektin tavoite: Kehittää samoista osista valikoima traktoreita, joita on mahdollista valmistaa kolmessa maassa, jotka vastaavat kaikkiin maatalouden vaatimuksiin ympäri maailman, ja jotka korvaavat Fordin erilliset Amerikan ja Euroopan traktorimallistot. Mallien 2000 ja 3000 tarkoituksena oli korvata Amerikkalaiset Workmaster ja Powermaster sekä Englantilainen Dexta. Englantilainen Super Major korvattaisiin mallilla 5000. Malleille 2000 ja 3000 kehitettiin uusi 8+2 -vaihteinen vaihteisto Dextan 6+2 -vaihteiston pohjalta ja samaa vaihteistoa käytettiin myös 5000:ssa. 2000:ssa ja 3000:ssa käytettiin vanhaa taka-akselia, joka muistutti Dextan taka-akselia. 5000:een kehitettiin uusi planeetta-tyyppisillä vähennyspyörästöillä varustettu akseli. Kaikkissa maleissa käytettiin samanlaista muotoilua, mutta 5000:en konepeitto oli pitempi 4-sylinterisen moottorin takia. Muotoilun viimeisteli Fordin muotoilustudio Dearbornissa. == Moottorit == Aluksi uusissa traktoreissa oli tarkoitus käyttää vanhoja Dagenhamissa koottuja moottoreita, jotka olivat käytössä Fordsoneissa. Pitkien neuvotteluiden jälkeen päätettiin kuitenkin suunnitella täysin uusi moottoriperhe, jossa olisi suuri sylinterin halkaisija ja pieni iskun pituus. Tämä aiheutti huonon kylmäkäynnistyvyden, koska sylinterissä oli paljon lämpöä poisjohtavaa pinta-alaa. Moottoreiden sylinteriryhmät suunniteltiin korkeiksi ja öljypohjat osaksi kantavaa rakennetta, jolloin ei tarvittu erillistä runkoa moottorin kohdalle. Eri moottoreissa pyrittiin käyttämään mahdollisimman paljon samoja osia, jotta valmistuskustannukset saatiin pidettyä pieninä. ==Lähteet== 1000
Karl Vernon

Karl Vernon (19. kesäkuuta 1880 Neuenahr, Saksan keisarikunta - 11\. heinäkuuta 1973 Worthing) oli brittiläinen soutaja ja olympiamitalisti. Hän edusti seuratasolla Thames Rowing Clubia. Vernon osallistui Tukholman olympialaisissa 1912 perämiehellisiin nelikkoihin, joista Thames Rowing Club voitti hopeaa. Vernon sulatutti voittamansa soutupalkinnot vuonna 1954 Vernon Trophy -palkinnoksi, joka jaetaan Head of the River -kilpailussa. Hän oli myös kuvataiteilija. == Lähteet == Luokka:Brittiläiset soutajat Luokka:Brittiläiset olympiamitalistit Luokka:Vuonna 1880 syntyneet Luokka:Vuonna 1973 kuolleet
Tiina Leppäkoski

Tiinamaari (Tiina) Leppäkoski (s. 28. huhtikuuta 1990 Lahti) on suomalainen pikajuoksija. Hän edustaa Lahden Ahkeraa ja häntä valmentaa Mika Salminen. Aiemmin valmennuksessa oli mukana myös Anukaisa Järvinen. Leppäkoski karsiutui Novi Sadin alle 20-vuotiaiden EM-kilpailuissa 2009 100 metrin juoksun välierissä ja 200 metrin alkuerissä. Hän on kilpaillut aikuisten maaotteluissa vuodesta 2009 lähtien. Hän saavutti Kalevan kisoissa 100 metrin juoksussa hopeaa 2013 ja pronssia 2012 ja sisäratojen SM-kilpailuissa pronssia 60 metrin juoksussa 2010. Viestijuoksun SM-kilpailuissa 2010 hän voitti kultaa 4 × 100 metrin viestissä. == Henkilökohtaiset ennätykset == === Ulkoradat === Matka Aika Paikka Päivä 100 m 11,72 Tukholma 7. syyskuuta 2013 200 m 24,19 Vaasa 28. heinäkuuta 2013 400 m 57,86 Turku 22. kesäkuuta 2010 === Sisäradat === Matka Aika Paikka Päivä 60 m 7,56 Lahti 12. tammikuuta 2013 100 m 12,17 Lahti 13. helmikuuta 2010 200 m 24,84 Kuortane 26. helmikuuta 2012 == Lähteet == Luokka:Suomalaiset pikajuoksijat Luokka:Vuonna 1990 syntyneet Luokka:Elävät henkilöt
Nils Jørgensen

Nils Anton Jørgensen (19. kesäkuuta 1911 Kristiania - 15\. tammikuuta 1996 Oslo) oli norjalainen miekkailija. Hän osallistui Berliinin olympialaisissa 1936 floretin henkilökohtaiseen ja joukkuekilpailuun. Jørgensen putosi henkilökohtaisessa kilpailussa ensimmäisellä kierroksella, ja myös Norjan joukkue karsiutui. Urheilu-uransa jälkeen Jørgensen toimi diplomaattina. Hän oli vuodesta 1965 Norjan EEC-suurlähettiläänä.Haakon Andreas Ikonomou, Den indre kjerne. Europaekspertene i Utenriksdepartementet i perioden 1960-1963, s. 38 ja 48. PDF. Oslon yliopisto. Viitattu 6.11.2016. ja myöhemmin suurlähettiläänä Bernissä, Islamabadissa, Teheranissa ja Kabulissa. == Lähteet == * Jørgensenin profiili sports-reference.com -sivustolla ===Viitteet=== Luokka:Norjalaiset miekkailijat Luokka:Vuonna 1911 syntyneet Luokka:Vuonna 1996 kuolleet
Maria Räsänen

Maria Katariina Räsänen (s. 11. maaliskuuta 1992 Kuopio) on suomalainen pikajuoksija. Hän edusti vuoteen 2011 asti Kuopion NMKY:tä, vuoteen 2016 Kuopion Reipasta, vuoteen 2022 Lapinlahden Vetoa ja sen jälkeen Kuopion Reipasta. Häntä valmentaa Sami Länsivuori. Kalevan kisoissa Räsänen on voittanut SM-hopeaa 100 metrillä vuosina 2012 ja 2017 sekä pronssia 2011, 2013 ja 2014. Vuonna 2012 hän voitti pronssia myös 200 metrillä. SM-hallikisoissa 2012 Räsänen saavutti hopeaa 60 metrillä ajalla 7,53. SM-hallikisoissa 2013 hän uusi 60 metrillä hopeansa ajalla 7,45. Vuonna 2011 Räsänen karsiutui Tallinnan alle 20-vuotiaiden EM-kilpailuissa 100 metrin välierissä ja 200 metrin alkuerissä. Hän on kilpaillut aikuisten maaotteluissa vuodesta 2011. Helsingin EM-kilpailuissa 2012 Räsänen juoksi avausosuuden naisten 4 × 100 metrin viestissä. Joukkue karsiutui loppukilpailusta ajalla 44,65. Heinäkuussa 2012 Räsänen voitti alle 23-vuotiaiden Pohjois- ja Baltian maiden mestaruuskisoissa Norjan Ullensakerissa kultaa 100 metrillä ajalla 11,69 ja 4 × 100 metrin viestissä sekä hopeaa 200 metrillä 2,2 metrin myötätuuliajalla 24,05. Tampereen alle 23-vuotiaiden EM-kilpailuissa 2013 hän selviytyi 100 metrillä välieriin ja oli Suomen joukkueessa seitsemäs 4 × 100 metrin viestissä. Kaudella 2014 Räsänen kärsi loukkaantumisista. == Henkilökohtaiset ennätykset == === Ulkoradat === Matka Aika Paikka Päivä 100 m 11,65 Jämsä 30. kesäkuuta 2013 200 m 24,10 Lahti 26. elokuuta 2012 === Sisäradat === Matka Aika Paikka Päivä 60 m 7,39 Tampere 23. helmikuuta 2013 200 m 24,42 Växjö 9. helmikuuta 2013 == Lähteet == ==Aiheesta muualla== * Maria Räsäsen kotisivut Luokka:Suomalaiset pikajuoksijat Luokka:Vuonna 1992 syntyneet Luokka:Elävät henkilöt
Kärpälän kaivos

Kärpälän grafiittikaivos toimi Mäntyharjulla Peruveden rannalla vuosina 1850–1947. Kaivoksesta louhittiin sen toiminta-aikana 600 tonnia grafiittimalmia. Kaivos oli toiminnassa kolmena ajanjaksona 1800-luvun puolivälissä, 1900-luvun alkupuolella ja viimeksi vuosina 1936–1947. Kiveä louhittiin yhteensä 10 000 tonnia. Kärpälän esiintymän grafiittipitoisuus oli 39 prosenttia.Kaivoksien ympäristöongelmat Suomessa-blogi 21.9.2019 : Kärpälän grafiittilouhos Kärpälän avolouhos on nykyisin veden täyttämä. Grafiittimalmia löytyy louhoksen ympäristöstä ja lähistöllä on myös pienempiä kuoppia, joista grafiittia on kaivettu. Kaivoksen tuottamaa sivukiveä löytyy maastosta ja läheisen järven rannalta. Suomessa on grafiittia louhittu Kärpälän kaivoksen lisäksi noin 30 pienemmästä kaivoksesta. Näistä merkittävimpiä ovat olleet 1917 toiminut Soukon kaivos Vammalassa sekä Leppävirran Haapamäen kylässä 1860- ja 1870-luvuilla sekä 1900-luvun alussa toiminut kaivos. == Lähteet == * GTK Tietoaineistot / Suomen kaivosteollisuus / Grafiittikaivokset Luokka:Mäntyharjun rakennukset ja rakennelmat Luokka:Suomen kaivokset
Michal Dobroň

Michal Dobroň (s. 29. syyskuuta 1979 Praha, Tšekki) on tšekkiläinen jääkiekkoilija, joka pelaa Ranskan liigassa Morzine-Avoriaz-Les Getsissä. == Tilastot == 1998-99 HC Sparta Praha Extraliga 12 0 0 0 0 1 0 0 0 0 1999-00 HC Karlovy Vary Extraliga 41 5 4 9 20 - - - - - HC Sparta Praha Extraliga 7 0 0 0 6 - - - - - 2000-01 HC Sparta Praha Extraliga 30 0 2 2 12 8 0 1 1 6 2001-02 HC Karlovy Vary Extraliga 50 6 5 11 71 - - - - - 2002-03 HC Plzen Extraliga 48 8 11 19 24 - - - - - 2003-04 HC Plzen Extraliga 44 3 6 9 28 10 1 2 3 14 2004-05 HC Sparta Praha Extraliga 50 2 3 5 30 5 0 0 0 0 2005-06 HC Sparta Praha Extraliga 34 0 4 4 18 - - - - - HC Karlovy Vary Extraliga 17 4 6 10 59 - - - - - 2006-07 HC Karlovy Vary Extraliga 52 9 7 16 60 3 0 1 1 2 2007-08 HC Karlovy Vary Extraliga 52 3 10 13 64 19 2 3 5 22 2008-09 HC Karlovy Vary Extraliga 52 5 11 16 63 1 0 0 0 0 2009-10 HC Karlovy Vary Extraliga 48 1 10 11 55 8 0 0 0 4 2010-11 HC Karlovy Vary Extraliga 52 3 8 11 24 5 0 1 1 6 2011-12 Slovan Bratislava Extraliga (Slovakia) 53 2 14 16 36 16 1 3 4 10 2012-13 Edinburgh Capitals EIHL 57 5 28 33 55 2 1 0 1 0 2013-14 Edinburgh Capitals EIHL 42 6 17 23 28 - - - - - 2014-15 Morzine-Avoriaz-Les Gets Ligue Magnus 13 kautta yhteensä Extraliga 589 49 87 136 534 60 3 8 11 54 == Lähteet == * * * Luokka:Tšekkiläiset jääkiekkoilijat Luokka:Vuonna 1979 syntyneet Luokka:Elävät henkilöt